**Manserock**

*Manserock on poikaa / Vaikka selkään roikaa*

*Se on kiukun patinoimaa/ Reteetä ja roimaa*

*Räjähtävää voimaa/ Tää rock'n roll,* määritteli Juice Leskinen Manserock -kappaleessaan. Manserock -näyttelyssä matkataan Manserockin kulta-aikaan 1970- ja 80-luvuille, unohtamatta aiempia vaikuttajia ja uudempia osaajia.

1) Manserock -termi nousi suuren yleisön tietoisuuteen keväällä 1975, jolloin Alwari Tuohitorvi ja Juice Leskinen Coitus Int tekivät yhteisen Manserock-keikkakiertueen. Termiä on kuitenkin käytetty myös muutoin, mihin?

2) Miten Manserockin voi määritellä?

3) Mikko Alatalo on Manserockin maineeseen nostaneen Coitus Int- yhtyeen perustajajäsen. Mistä muualta Alatalo on tuttu?

4) Manserockin kantaisäksi tituleerattu Juice Leskinen oli sanataituri, joka kehitti suomenkielistä rocklyriikkaa. Juice oli mestarillinen sanankäyttäjä, joka sanoitti paitsi omia, myös lukuisten muiden suomalaisartistien ja -yhtyeiden kappaleita.

Mitä Juicen kappaleita tiedät?

5) Manserockiin on liitetty ”äijämäinen huumori”, kuten joidenkin bändien lyriikoista voi päätellä:

* *Sun kuvasi kanssa mä sänkyyn hiivin/ ja siitä Hollywoodiin aatosten siivin/ Itseni uneen itkin ja uniin onanoin.* **Juice Leskinen ja Coitus Int: Marilyn (1974)**
* *Mullon taskussa kakskytä centtiä vain, siinä on kaikki sen luojalta sain/ Sillä pärjännyt oon jumalaa ei oo vain, sillä totta tein unelmistain/ Parikymmentä centtiä vain*. **Popeda: Kakskytä centtiä (2002)**
* *Nainen alaston/ tuskin salas ton/ syvän pettymyksen/ miehen esityksen johdosta/ Tuskin hohdosta/ nainen puhui/ mies masentui.* **Eppu Normaali: Alaston mies, alaston nainen (1981)**

1970-luvulla naismanserokkareita ei ollut montaa. Mitkä kaksi 1980-luvun lopun naismanserockbändiä näyttelyssä on esitelty?

6) Eppu Normaali ei koskaan julistautunut Manserockin tekijäksi, mutta bändi on ollut keskeinen osa Manserockin yleistymistä koko maan laajuiseksi musiikki-ilmiöksi. Miksi Eppu Normaali esitellään näyttelyssä treenikämpällään?

7) Miten Kummeli liittyy Manserockiin?

8) Mika Sundqvist on yksi Manserockin monitoimijoista. Sundqvistin hitti *Moottoripyörä on moottoripyörä* ilmestyi vuonna 1980. Kansansuosikiksi hän nousi voitettuaan Syksyn Sävel -kilpailun vuonna 1982. Miten MSL liittyy Sundqvistin uraan, ja mitä muuta Sunqvist urallaan teki?

9) Epe Heleniusta voidaan pitää musiikkimogulina ja Manserockin monitoimimiehenä. Mistä kaikesta Epe on tunnettu?

10) Manserock on säilyttänyt 1970-luvulta asti paikkansa suomalaisessa musiikkikulttuurissa ja bändeillä on faneja yli sukupolvien. Miksi Manserock viehättää edelleen?